Statistikken som tilsier Liverpool-avansement
Et kommersielt samarbeid med Norsk Tipping I forkant av den første Europa League-kvartfinalen i Dortmund lå mange av forventningene rundt tyskernes solide evner og gjennombruddskraft. Tyskernes høye nivå ligger fast – selv etter 1 – 1 i den første matchen. Men det var Liverpools gode organisasjon, våkne forsvar og Divock Origis angrepsspill som for mange var snakkisen i etterkant. «Gjestene leverte på alle fronter, og det hele ble fremhevet av Origis potensielt viktige bortemål i det som var lagets beste borteprestasjon i Europa siden Rafael Benitez-æraen», skrev den seriøse avisen The Guardian. Belgieren Divock Origi sendte Liverpool i føringen med en kald avslutning. Og scoringen ga ikke Liverpool bare den mest dyrebare råvaren i E-cupen – bortemål – men betyr også at en eventuell målløs Anfield-kamp i kveld vil være nok for hjemmelagets avansement. Les også: Klopp strålte etter uavgjort: – Folk trodde vi kom til å tape 2,3 eller 4 – 0 Liverpool Echo har tatt det et steg lenger, og sjekket ut statistikken for tolv tidligere tilfeller der Liverpool har spilt uavgjort og scoret i den første bortekampen i Europa. Det er hyggelig lesning – sett med Liverpool-briller. For bare i én av disse tolv kampene har utfallet ikke endt i positiv retning. Her er den fullstendige listen: 1973-74: Jeunesse d'Esch, Serievinnercupen, 1. runde 1 – 1 (b), 2 – 0 (h). 1977-78: Hamburg, Supercupen, 1 – 1 (b), 6 – 0 (h). 1980-81: Oulu Palloseura, Serievinnercupen, 1. runde 1 – 1 (b), 10 – 1 (h). 1981-82: AZ Alkmaar, Serievinnercupen, 2. runde 2 – 2 (b), 3 – 2 (h). 1984-85: Austria Wien, Serievinnercupen, kvartfinale, 1 – 1 (b), 4 – 1 (h). 1996-97: Brann, Cupvinnercupen, kvartfinale, 1 – 1 (b), 3 – 0 (h). 1997-98: Celtic, UEFA-cupen, 1. runde, 2 – 2 (b), 0 – 0 (h). 2000-01: Olympiakos, UEFA-cupen, 3. runde, 2 – 2 (b), 2 – 0 (h). 2002-03: Celtic, UEFA-cupen, kvartfinale, 1 – 1 (b), 0 – 2 (h). 2003-04: Olimpija Ljubljana, UEFA-cupen, 1. runde 1 – 1 (b), 3 – 0 (h). 2003-04: Steaua Bucharest, UEFA-cupen, 2. runde 1 – 1 (b), 3 – 0 (h). 2007-08: Arsenal, Champions League, kvartfinale, 1 – 1 (b), 4 – 2 (h). Nå iler vi til å melder at ikke alle disse lagene var på nivå med dagens sterke Borussia Dortmund-lag. Og som nevnt før i disse spalter så er det fullt mulig å argumentere for at statistikk har liten verdi i inngangen til kamper. Men historien er uansett hvordan man snur og vender på det positiv for Liverpool sin del i denne sammenhengen. På gårsdagens pressekonferanse uttalte Liverpool-boss Jürgen Klopp at han håper på en unik stemning i møtet med sin gamle arbeidsgiver i kveld. – Dette er en åpen kamp. Vårt publikum vil utgjøre en større fordel for oss dersom vi er gode, og dersom våre fans liker matchen. Da vil de være en større fordel for oss enn scoringen i Dortmund, sa han ifølge Liverpool Echo. Borussia Dortmund-trener Thomas Tuchel var offensiv på sitt pressemøte. – Jeg bekymrer meg ikke så mye om den første kampen, og tror ikke den vil være avgjørende. Vi er her for å angripe, score mål og å ta sjanser, påpekte han ifølge uefa.com. Odds overmenn i kvalikkampen i august har vunnet fem av sine syv bortekamper i turneringen denne sesongen. Og får gjestene til sine overganger kan det bli skummelt for Liverpool. Neven Subotic (f) er eneste fravær for tyskerne. Vertene har ingen nye skadeproblemer. Men må unnvære Joe Gomez (f), Jordan Rossiter (mb), kaptein Jordan Henderson (mb), Danny Ings (a) og Christian Benteke (a). • Her kan du lese våre vurderinger av dagens øvrige oddsobjekter Dette er en åpen kamp. Men uavgjort borte og seier hjemme har vært Liverpools formel i de to foregående Europa League-rundene mot henholdsvis Augsburg og Manchester United. Vi går for en hårfin hjemmeseier nok en gang. Oddsen er 2,55, spillefrist er kl. 21.00 og MAX overfører matchen. KOMMERSIELT SAMARBEID VG har et kommersielt samarbeid med Norsk Tipping, som innebærer at VG får en andel av inntektene fra spill i regi av tippeselskapet på våre plattformer. Norsk Tipping har ingen innflytelse på temavalg eller innhold, som er utelukkende basert på redaksjonelle vurderinger.
Liverpool har allerede den ene foten i Europa League-semifinalen senere i vår. I hvert fall hvis lagets gode E-cup-vaner vedvarer.